Public procurement notice: Contract Award Notice
Published: 2023-05-26
Buyer: ΕΘΝΙΚΟ ΙΔΡΥΜΑ ΕΡΕΥΝΩΝ ΚΑΙ ΜΕΛΕΤΩΝ «ΕΛΕΥΘΕΡΙΟΣ Κ. ΒΕΝΙΖΕΛΟΣ»
Country: GR
Contract type: Services
Procedure: Open procedure
CPV classification: 30200000 | 72000000 | 79131000 | 79999100
Estimated value: 311767.1 EUR
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Αντικείμενο της σύμβασης «Ψηφιακά μνημεία και τεκμήρια για τον Ελευθέριο Βενιζέλο» αποτελεί η τεκμηρίωση, ψηφιοποίηση και προβολή επιπλέον τμημάτων των αρχειακών και μουσειακών συλλογών του Ιδρύματος, παράλληλα με την παραμετροποίηση είτε αντικατάσταση/μετάπτωση του υφιστάμενου ψηφιακού του αποθετηρίου, προκειμένου να ανταποκριθεί στις νέες τεχνολογικές προκλήσεις.  Θα υλοποιηθούν εργασίες τεκμηρίωσης και ψηφιοποίησης αρχειακού και μουσειακού υλικού που περιλαμβάνει συνολικά 1.990 τεκμήρια.
Το Εθνικό Ίδρυμα Ερευνών και Μελετών «Ελευθέριος Κ. Βενιζέλος» συστάθηκε στα Χανιά το 2000. Έχει ήδη εδραιωθεί ως ένα σύγχρονο επιστημονικό κέντρο έρευνας και μελέτης του έργου και της εποχής του Ελευθερίου Βενιζέλου και της νεότερης ελληνικής ιστορίας (19ος-20ός αιώνας), με την ανάληψη ερευνητικών προγραμμάτων, τη δραστηριοποίησή του στο χώρο της εκπαίδευσης και την ανάπτυξη ενός ευρύτατου δικτύου συνεργασιών με πανεπιστημιακά και ερευνητικά Ιδρύματα, ενώ έχει να παρουσιάσει ένα ιδιαίτερα αξιόλογο έργο και στον τομέα των εκδόσεων.
Στο πλαίσιο αυτό έχει υλοποιήσει με επιτυχία ένα σημαντικό αριθμό επιστημονικών έργων (ερευνητικών και εκπαιδευτικών) με την αξιοποίηση των νέων τεχνολογιών. Το αποτέλεσμα είναι, μεταξύ άλλων, η δημιουργία ενός ενιαίου ψηφιακού αρχείου για μία από τις σημαντικότερες πολιτικές προσωπικότητες του 20ού αιώνα, ένα εικονικό αρχείο «Ελευθέριος Βενιζέλος», που δίνει τη δυνατότητα στον ιστορικό και σε κάθε ενδιαφερόμενο μέσα στο παγκοσμιοποιημένο περιβάλλον της κοινωνίας της πληροφορίας να ερευνά ελεύθερα και με ενοποιημένο τρόπο μια σημαντική πηγή της ιστορικής γνώσης.
Αντικείμενο του έργου «Ψηφιακά μνημεία και τεκμήρια για τον Ελευθέριο Βενιζέλο» αποτελεί η τεκμηρίωση, ψηφιοποίηση και προβολή επιπλέον τμημάτων των αρχειακών και μουσειακών συλλογών του Ιδρύματος, παράλληλα με την παραμετροποίηση είτε αντικατάσταση/μετάπτωση του υφιστάμενου ψηφιακού του αποθετηρίου, προκειμένου να ανταποκριθεί στις νέες τεχνολογικές προκλήσεις. Θα υλοποιηθούν εργασίες τεκμηρίωσης και ψηφιοποίησης αρχειακού και μουσειακού υλικού που περιλαμβάνει συνολικά 1.990 τεκμήρια.
Μετά τη λήξη της Περιόδου Εγγύησης, εφόσον το επιθυμεί η Αναθέτουσα Αρχή, δύναται να ασκήσει το προβλεπόμενο δικαίωμα προαίρεσης της σύμβασης που αφορά στην παροχή υπηρεσιών συντήρησης με τους ίδιους όρους παροχής υπηρεσιών συντήρησης και αποκατάστασης βλαβών, με την περίοδο εγγύησης καλής λειτουργίας. Σε αυτή την περίπτωση, η σχετική δαπάνη [18.810,00€ χωρίς ΦΠΑ] θα καλυφθεί από ίδιους πόρους της Αναθέτουσας Αρχής. . Το χρονοδιάγραμμα υλοποίησης των υπηρεσιών συντήρησης θα είναι έως τρία (3) έτη από την λήξη της περιόδου της εγγύησης καλής λειτουργίας που περιλαμβάνεται στην προσφορά για το αρχικό έργο. Η χρήση του Δικαιώματος προαίρεσης δεν είναι δεσμευτική για την Αναθέτουσα Αρχή και σε καμία περίπτωση δεν υποχρεούται να ασκήσει το εν λόγω δικαίωμα, παρά μόνο εφόσον το κρίνει αναγκαίο. Στην περίπτωση ενεργοποίησης του δικαιώματος προαίρεσης δεν προβλέπεται αναπροσαρμογή της αμοιβής του Αναδόχου. Ο Ανάδοχος δεσμεύεται για το αμετάβλητο της προσφοράς του για οποιοδήποτε λόγο, με βάση την οικονομική του προσφορά.
Διευκρινίζεται ότι στις υπηρεσίες συντήρησης που περιλαμβάνονται στο δικαίωμα προαίρεσης συστημάτων δεν περιλαμβάνονται υπηρεσίες φιλοξενίας μετά το πέρας της περιόδου εγγύησης καλής λειτουργίας.
Η σύμβαση αφορά στο Υποέργο 1 της πράξης «Ψηφιακά μνημεία και τεκμήρια για τον Ελευθέριο Βενιζέλο», η οποία έχει ενταχθεί στο Επιχειρησιακό Πρόγραμμα «Ανταγωνιστικότητα Επιχειρηματικότητα και Καινοτομία» με βάση την απόφαση ένταξης με αρ. πρωτ. 3177 (2/6/22) και έχει λάβει κωδικό MIS 5092049. Συγχρηματοδοτείται από την ΕΕ (Ευρωπαϊκό Ταμείο Περιφερειακής Ανάπτυξης) και το Ελληνικό Δημόσιο.
Πληρωμή αναδόχου:100% συμβατικής αξίας μετά την οριστική παραλαβή των υπηρεσιών ή έντοκη προκαταβολή έως 40% και είτε αποπληρωμή με την παραλαβή είτε τμηματικές πληρωμές μετά την παραλαβή επιμέρους παραδοτέων.
Εγγύηση συμμετοχής:6.500 €. Καλής εκτέλεσης:4% επί της εκτιμώμενης αξίας της σύμβασης. Προκαταβολής για ποσό ίσο με αυτό της προκαταβολής. Καλής λειτουργίας:2,5% του συμβατικού τιμήματος.
Η σύμβαση αφορά διεθνή ανοικτό ηλεκτρονικό διαγωνισμό, σύμφωνα με τον Ν.4412/2016 όπως έχει τροποποιηθεί, σύμφωνα και με την τελευταία τροποποίηση από τον Ν. 4782/2021 (ΦΕΚ 376/Α) «Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία».
Η διακήρυξη, με τα παραρτήματά της διατίθενται ηλεκτρονικά στο Κ.Η.Μ.ΔΗ.Σ., στη διαδικτυακή πύληwww.promitheus.gov.gr στη Διαύγεια και στην ιστοσελίδα της Αναθέτουσας Αρχής. Αιτήματα παροχής διευκρινίσεων υποβάλλονται ηλεκτρονικά, το αργότερο εννέα (9) ημέρες πριν την καταληκτική ημερομηνία υποβολής προσφορών και απαντώνται αντίστοιχα στη σχετική ηλεκτρονική διαδικασία σύναψης δημόσιας σύμβασης στην πλατφόρμα του Ε.Σ.Η.ΔΗ.Σ. Αιτήματα παροχής συμπληρωματικών πληροφοριών– διευκρινίσεων υποβάλλονται από εγγεγραμμένους στο σύστημα οικονομικούς φορείς και απαραίτητα το ηλεκτρονικό αρχείο με το κείμενο των ερωτημάτων πρέπει να είναι ηλεκτρονικά υπογεγραμμένο. Αιτήματα παροχής διευκρινήσεων που υποβάλλονται είτε με άλλο τρόπο είτε το ηλεκτρονικό αρχείο που τα συνοδεύει δεν είναι ηλεκτρονικά υπογεγραμμένο, δεν εξετάζονται.
Η αναθέτουσα αρχή μπορεί να παρατείνει την προθεσμία παραλαβής των προσφορών, ούτως ώστε όλοι οι ενδιαφερόμενοι οικονομικοί φορείς να μπορούν να λάβουν γνώση όλων των αναγκαίων πληροφοριών για την κατάρτιση των προσφορών στις ακόλουθες περιπτώσεις: α) Όταν, για οποιονδήποτε λόγο, πρόσθετες πληροφορίες, αν και ζητήθηκαν από τον οικονομικό φορέα έγκαιρα δεν έχουν παρασχεθεί το αργότερο έξι (6) ημέρες πριν από την προθεσμία που ορίζεται για την παραλαβή των προσφορών, β) Όταν τα έγγραφα της σύμβασης υφίστανται σημαντικές αλλαγές.
Η διάρκεια της παράτασης θα είναι ανάλογη με τη σπουδαιότητα των πληροφοριών που ζητήθηκαν ή των αλλαγών. Όταν οι πρόσθετες πληροφορίες δεν έχουν ζητηθεί έγκαιρα ή δεν έχουν σημασία για την προετοιμασία κατάλληλων προσφορών, δεν απαιτείται παράταση των προθεσμιών.
Οι προσφορές υποβάλλονται από τους ενδιαφερόμενους ηλεκτρονικά, μέσω της διαδικτυακής πύληςwww.promitheus.gov.gr του ΕΣΗΔΗΣ, μέχρι την καταληκτική ημερομηνία και ώρα που ορίζει η διακήρυξη (άρθρο 1.5), στην Ελληνική Γλώσσα, σε ηλεκτρονικό φάκελο.


Winner: ΑΙΓΑΙΟΥ SOLUTIONS ΣΥΜΒΟΥΛΟΙ ΚΑΙΝΟΤΟΜΙΚΩΝ ΕΦΑΡΜΟΓΩΝ ΚΑΙ ΝΕΩΝ ΤΕΧΝΟΛΟΓΙΩΝ ΑΝΩΝΥΜΗ ΕΤΑΙΡΕΙΑ
Award value: 311767.1
Number of bids: 2